24/9 2021

Kære Johannes Pedersen,  
Tak for dine henvendelser henholdsvis den 7.. juni, den 1., den 9. og  
20. september 2021.  
Udenrigsministeriet og andre relevante danske myndigheder arbejder på,  
at evakueringen af de 14 børn og tre mødre med dansk statsborgerskab  
kan finde sted snarest muligt. Evakuering af mødre og børn fra en  
aktiv konfliktzone er i sagens natur ikke ukompliceret. Af  
sikkerhedsmæssige og udenrigspolitiske hensyn samt hensynet til de  
involverede personer kan vi ikke gå nærmere ind i forhold omkring  
evakueringen. Vi kan ud fra samme hensyn ikke give konkrete  
oplysninger om tidshorisonten for evakueringen.  
For yderligere oplysninger vedrørende beslutningen om evakuering af  
børn og deres mødre, må vi henvise til pressemødet den 18. maj 2021,  
hvor udenrigsministeren, justitsministeren samt social- og  
ældreministeren offentliggjorde regeringens beslutning om at tilbyde  
at evakuere de 19 børn, der var omfattet af task forcens arbejde, samt  
de tre kvinder med dansk statsborgerskab.  
  
Jeg vil gerne beklage den meget lange svartid.  
  
Med venlig hilsen  
Marie Sjødin Græsholm